Waititi RawiriRAWIRI WAITITI (Co-Leader—Te Paati Māori): Point of order Madam Speaker. I take into consideration that my people have travelled nine hours to get here today and I ask this House for an extra five minutes because I think it's taken a long time for them to travel here to only hear me speak for five minutes. I take leave from the House to ask for an extra five minutes. ASSISTANT SPEAKER (Hon Jenny Salesa): I seek leave for that motion. Is there any disagreement? No objections. Rawiri Waititi will have an extra five minutes. RAWIRI WAITITI: Haramai tonu rā te manuhiriI runga i te ūpoko hau i te pō marangai I te puehutanga mai o te arohaI āhahaKia kite au te whare o te manuhiriŪhia mai ūhia mai o kanohiI te rau o te arohaIāhaha!Tēnā tātou Te Whakatōhea nau mai haramai ki tō Whare. Nāhau te Whare nei i tēnei rā. E tā kua rongo atu au i ngā pahupahu ā ētahi me te mea hoki i te wā he hiahiatanga a Te Whakatōhea i roto i ngā rā tata nei kia tautoko mai tēnei Whare kāre i kitea kāre i kitea.I te wā i heipū tērā tangihanga nui ki runga i a tātou ā i konei kē ngā ngutu a ngā rangatira o ngā pāti nei e werowero nei i tā tātou iwi. Ngā Kirīhi e rua a David Seymour hoki e kīia nei ko ngā mahi ki roto o Te Whakatōhea he subhuman".Ka rongo atu awahau i tēnei Whare e ngaua kino nei i a tātou ā ka tae ki te hainatanga o tā tātou mea kimihia rangahaua kei hea rātou kua ngaro nei? Kāre i kitea.Ā ka pōhiringia koutou ki runga i te marae i taikarehā kāre i kitea. Mehemea pīrangi koutou te kite i ngā tāngata o tēnei Whare hika kua haramai te toka ki te pāua kāore te pāua e haere ki te toka. Nō reira e hika mā tēnā tātou i tēnei rā tēnā tātou i tēnei rā.Mai i te tau tahi mano waru tekau [rau] whā tekau takatakahia nei i a tātou me tā tātou mana. Kei te takahia tonu i tēnei rāngi tonu. Me te mea hoki ka kīia nei tēnei Whare nā rātou te mussel farm nā rātou ngā Whare whakamutua atu nā tātou kē. Nā ngā ringa raupā a Te Whakatōhea nā ngā pakeke kua riro atu ki te pō ngā mahi kaitā kia ora ai tātou ehara nā te Kāwanatanga ehara nā te Kāwanatanga. Kaua tātou e—arā kei runga te kōrero kei raro te rahurahu. Kaua tātou e pōhēhē kei a rātou te nui o te oranga mō tātou.Nō reira kei te mihi atu rā ki ngā pakeke kua tae mai nei i tēnei rā. Ārahi mai tā tātou iwi ārahi mai ngā mokopuna me te hoki atu ngā mahara ki a rātou kua riro atu ki te pō ngā pakeke i te tāima tuatahi i whakaarohia kia hīkoi a Te Whakatōhea i roto i ēnei tūāhuatanga. Kia kauaka tātou e wareware he nui ngā mamae i tērā taima. Me te mea hoki tika tonu ngā kōrero o taku kaihana a Dudu ko Te Whakatōhea ka noho maitai nei i roto i ōku hīkoinga katoa i roto i ēnei mahi. Kei te mihi. Koia hoki te take ka tū tēnei ki te whawhai mō tō tātou iwi a Te Whakatōhea. Inā aku kōrero ki ngā rangatira nei ngā rangatira o ngā pāti nei. Inā a rātou kōrero whiu ki runga i a Te Whakatōhea i te wā o te tangihanga. Nāku anō hoki i kīia nei me tangohia te ingoa o taku iwi i tō waha.Nō te mea ka roa nei tēnei iwi e takatakahia nei i tēnei Whare i te Karauna. Kei te takahia tonu. Kei te kerēmehia i ngā raupā kei runga i ō ringa i ngā mamae ki roto i tō tinana kia korou kore i ngā mamae e herea tonu nei i ō tātou kakī. Nō reira i tēnei rā ehara tēnei i te whakaotinga koinei hoki te tīmatanga. Kia kauaka e pōhēhē ā ka oti ēnei mahi ā kua pai.Me haere tonu te whakahōnore i Te Tiriti o Waitangi. Ko Te Tiriti o Waitangi ehara mō nāia tonu nei mō āpōpō mo taikarehā mō ngā tau e haere ake nei hei oranga mō ā tātou tamariki mokopuna. Koia hoki te take kāre mātou e whakaaetia kia hōmaihia kotahi paihēneti noa iho ko "full and final" kē tēnei. Kei hea te iwa tekau mā iwa paihēneti e toe ana? Me waiho ake mā ā tātou tamariki mokopuna tērā tūāhuatanga e whawhai. Kia riro i a tātou i te mana motuhake i waihotia e ō tātou mātua tīpuna i hainatia Te Tiriti o Waitangi.Me te mea hoki e hika mā tēnei hīkoi he hikoinga wehewehe tangata wehewehe whānau wehewehe hapū wehewehe iwi. Ehara nā tātou tēnei o ngā whakaritenga nā te Karauna. I whakaritea te tūāhuatanga o ngā kerēme Tiriti a Te Whakatōhea ki ngā awa e rua o te tāone nunui o Ōpōtiki. Ko Ōtara tētahi ko Waioeka kei tētahi engari kotahi te waha o tērā awa. Ahakoa kei tēhea taha o te awa ka tutuki ka tutuki tātou katoa.Nō reira kia kaha tātou ki te whakawhāiti i a tātou. Kia kaha tātou ki te whakatutuki i ngā kōrero i waihotia e te Matua Tangata tawharautia. Koia hoki te hīkoinga nui. Pai noa te wero atu ki te Kāwanatanga. Ko te kāwantanga he āhua ōrite ki te haka a Te Rauparaha i ia toru tau ka mate ka mate ka ora ka ora ka mate ka mate ka ora ka ora. Engari tā tātou iwi ka haere tonu ka haere tonu ka haere tonu. Nō reira kia kaha tātou ki te whakawhāiti i a tātou. Kia kaha tātou ki te whakaarohia i te oranga o Te Whakatōhea ki roto i ō tātou tamariki mokopuna mō rātou te take o tēnei kaupapa. Waiho ko ngā tauira o ngā mātua tīpuna e ārahi nei i a tātou engari ko te oranga o ngā mokopuna ā koinā te mea nui. Ko te Ngāti Āpōpō ko te Ngāti Taikarehā hei ngā rā e haere ake nei. Nō reira kia kaha ki a tātou.Aroha mai ki ēnei kōrero engari kei te kōrero i ngā kōrero kei mua i taku ngākau nō te mea ka roa nei i roto i te toru tau ka whakarongo nei ki tēnei whāre e hāmene tonu i a tātou e hāmene tonu i a tātou. Kaua e pōhēhē i te wā o Mokomoko noa iho. Engari e ta i tēnei rāngi tonu kei te hāmene tonu kei te whakaiti tonu i a tātou. Nō reira kia kaha koutou. Kei pōhēhē te Whare nei nō Te Whānau-a-Apanui noa tēnei tangata e kāo. Arā ōku mātua tētahi he Ngāti Rua tētahi he Ngāti Ira. Ōku tamariki tō rātou māmā arā he Ngāti Rua he Ngāi Tama. Nō reira anei tō koutou mokopuna e tū nei anei tō koutou mokopuna e tū nei tō koutou tangata kāore e mataku ki te kōrero i ngā kōrero te kōrero i ngā kōrero mō tō tātou iwi hara kore.Ā ka waiho ake mā ngā kōrero a Mokomoko hei whāriki mō ōku haerenga katoa i roto i tēnei Whare "Tangohia mai te taura i taku kakī kia waiata au i taku waiata".Akuni tātou ka waiata i tā tātou waiata. Ākuni tātou ka kite i te oranga mō tātou. Mā tātou anō tātou e kōrero mā tātou anō tātou e rangatira kia tangohia mai te here a te Karauna i ā tātou kakī. Ahakoa ko Mokomoko tērā i hāmenetia nā runga i tana hara kore ko ngā hāmene whai muri ake i runga i a Te Whakatōhea katoa tātou tā tātou whenua apo whenua apo tangata apo mahara.Nō reira kei te mihi atu rā ki a tātou. Koinei hoki te rā tuatahi arā kua tae mai koutou kua tae mai tātou ki te whakatutuki i tēnei tūāhuatanga. He hīkoinga noa iho tēnei i roto i te taha Kāwanatanga i roto i tō tātou taha mana motuhake. Kei a tātou te mana 100 percent.Nō reira kua oti te wāhanga ki a au. Waimarie kē au kua riro i a au he rima meneti. One hundred million dollars in five minutes kua riro i a tātou i tēnei rā. Nō reira e hika mā kāore tēnei e whakatōroa i ngā kōrero Uncle Robert koutou ngā pakeke kua tae mai nei i tēnei rā tēnā koutou tēnā koutou kia ora tātou katoa.[Greetings to all on this day. Greetings Te Whakatōhea welcome to your House. This is your House today. Well I've heard the ravings of some and at the time Te Whakatōhea wanted the support of this House just recently but there was nothing to be seen.At the time of the great bereavement that befell us the leaders of the parties were here challenging our tribe. The two Chris' and David Seymour saying that things that happened within Te Whakatōhea were "subhuman".I heard this House tormenting us and now we've come to the signing of our deed I search and search but where are they? They are nowhere to be seen.Then you were welcomed onto the marae the day before yesterday and they were nowhere to be seen. If you want to see the people of this House gosh the rock has come to the pāua the pāua doesn't come to the rock. So my friends thank you.Since 1840 they have been trampling on us and our mana. They are still trampling on us today. Furthermore this House says that the mussel farm is theirs the buildings are theirs their houses—nonsense they belong to everyone. They belong to the hard workers of Te Whakatōhea the elders that have passed on who did great work so that the tribe will flourish; they are not the Government's. Let's not—see soothing words above but meddling below. Let's not be mistaken that our wellbeing lies with them.Therefore I acknowledge the elders who have come here today. Lead our tribe lead our grandchildren while also remembering those who have passed the elders who first contemplated Te Whakatōhea taking this path in these matters. Let's not forget there were many painful issues at that time. Also my cousin Dudu was correct in expressing that Te Whakatōhea will steadfastly support me in all my endeavours in this work. I thank you. This is the reason I stand to fight for our tribe Te Whakatōhea. I've spoken many words to the leaders of these parties. And they chastised Te Whakatōhea at the time of the funeral. I also stated remove the name of my tribe from your mouth.Because for a long time this tribe has been trampled upon in this House by the Crown. They are still being trampled upon. They are claiming the callouses on your hands and the pain in your body to quell your spirit the hurt that is still bound around our necks. So today this is not the end this is the beginning. Let's not be mistaken in thinking that once this is finished all is well.The Treaty of Waitangi must still be honoured. The Treaty of Waitangi is not for right now but for tomorrow and the next day and for years to come for the wellbeing of our descendants. This is why we didn't agree to receive just 1 percent as "full and final". Where is the remaining 99 percent? We'll leave that for our children and grandchildren to fight for. So that we can attain the self-determination endowed to us by our ancestors who signed the Treaty of Waitangi.Further friends this journey is a divisive one dividing families subtribes and tribes. This isn't our doing it is the Crown's. Te Whakatōhea's Treaty claims can been likened to the two rivers of the huge town of Ōpōtiki. Otara being one and Waioeka the other however there is only one river mouth. Regardless of which side of the river it will be realised.So let's come together. Let's strive to attain the words imparted by Te Kooti be sheltered. This is the most important journey. It's easy to challenge the Government. The Government is akin to Te Rauparaha's haka every three years it dwindles and then renews. But our iwi continues on. Therefore we need to come together. We need to consider the wellbeing of Te Whakatōhea through our children and grandchildren they are the reason for this claim. Leave the examples of our ancestors to guide us however the wellbeing of our grandchildren is of utmost importance. They are our future our tomorrow in days to come. Therefore we must be strong.Forgive my words however I am just expressing what is in my heart as in these three years for so long I have had to listen to this House denouncing us. Don't be mistaken in thinking this was only in Mokomoko's time. However to this day they still censure and belittle us. So you need to be strong. This House may think I am just from Te Whānau-a-Apanui but they are mistaken. There are my parents one is from Ngāti Rua one is from Ngāti Ira. My children's mother is from Ngāti Rua and Ngāi Tama. So here stands your descendant your man who isn't afraid to speak his mind to speak about our iwi who has done no wrong. And I leave the words of Mokomoko as a base for all my endeavours in this House "Remove the rope from my neck so that I may sing my song".Soon we will sing our song. Soon we will realise our own wellbeing. We will speak for ourselves we will our determine our own value when the Crown removes the ties fastened around our necks. Even though it was Mokomoko who was charged for no wrong doing after that it was Te Whakatōhea who was penalised all of us our land our land our people and our memories were appropriated.As such I acknowledge us all. This is the first day and you have come here we have come here to complete this process. It is but a journey into the workings of the Government and into our own self determination. We have the authority 100 percent.Accordingly my part is finished. I am fortunate that I have five minutes of speaking time. One hundred million dollars in five minutes we've acquired today. So my friends I won't speak for too long Uncle Robert the elders who have come here today greetings to you all greetings everyone.]"